
3N[emo  est  qui  dubitat ,  quam  difficile  sit  in  tanto  tamque 
immenso  campo ,  in  quo  exsultat  excurritque  disciplina 
medica ,  ejusmodi  reperire  locum ,  cujus  disquisitio  juve¬ 
nilibus  praecipue  viribus  quodammodo  consentanea  videa¬ 
tur  ;  quocirco  quaerenti  diu  mihi  tandem  una  prae  aliis 
placuit ,  quae ,  quamquam  non  sine  magna  difficultate  , 
satis  aptum  et  fortasse  non  prorsus  inutile  argumentum 
dissertationis  praebere  mihi  videbatur.  Propositum  scilicet 
mihi  est  dicere  de  morte  naturali  et  accidentali.  At  ne 
in  hujus  materiae  pertractatione  quid  novi  a  me  exspectes, 
sed  Terentianum  illud  in  memoriam  revoces,  Nullum  est 
jam  dictum ,  quod  non  sit  dictum  prius . 

Ne  quis  ergo  mihi  vitio  vertat,  cuncta  fere  auctoribus 
diversis  adscribenda  esse ,  quae  in  hac  dissertatione  repe- 
riuntur.  Non  cuivis  homini  contingit  nova  excogitare  vel 
nova  defendere  ;  profecto  id  a  tirone  nequaquam  postula¬ 
tur  ,  praesertim  hocce  tempore  ,  quo  tam  diversae  sint  opi- 


mones.  Vix  enim  vera  a  falsis  distinguere  ipse  potest ; 
quid  mirum!  Ubi  tot  sunt  praeclari  in  arte  viri,  qui  seu 
veritate  apparenti ,  seu  novitate ,  seu  facilitate  doctrinae 
allecti  vera  relinquunt,  falsaque  arripiunt. 

lnterim  lector  qualis  demumcumque  sis ,  ut  de  meis  co¬ 
natibus  liberale  facias  judicium ,  et  quae  a  me  minus  accu¬ 
rate  diligenterque  disputata  videantur  ,  perbenigne  istis 
ignoscas ,  majorem  in  modum  obsecro  et  obtestor. 

Verum  enim  vero,  antequam  ad  rem  ipsam  aggrediar  , 
ingenue  praemonendum  duxi ,  quantopere  debeam  quan¬ 
tisque  beneficiis  devinctus  sim  optimis  Prceceptoribus ,  Pro* 
fessoribus  clarissimis  Academice  nos  irce ,  quorum  lectio¬ 
nibus  me  interfuisse  et  ipse  mihi  gratulor  et  laetus  prae¬ 
dico  ;  quamobrem  viris  honoribus  et  eruditione  claris, 
prae  eximia  informandi  ratione  ,  egregiisque  institutionibus 
immortales  ego  gratias  ago  ,  agamque  dum  vivam.  Nec 
insuper  ,  quantum  potero ,  committam ,  ut  de  mea  in  se 
grata  voluntate  ,  studio  et  observantia  unquam  subdubi¬ 
tent  :  ita  vicissim  suo  ipsorum  favore  posthac  ut  me  pro¬ 
sequantur  ,  perhumaniter  peto  et  rogo. 

PARS  PRIMA. 

De  Morte  naturali. 

§  i- 

Ferrea  profecto  lex  animatis  quibusvis  corporibus  statuta,  ut  qua; 
aliquando  exoriri  coeperant  atque  per  tempora  vigere  perrexerant,  tan¬ 
dem  etiam  existere  desinant ,  ita  pariter  corpus  humanum  a  fecun¬ 
dato  oro  vivere  inchoans ,  atque  increscens  ,  per  easdem  potentias  , 
quibus  successive  increverat,  sensim  eousque  solidescit,  ut  vitae  ultra 
perennandae  conditio  prorsus  auferatur  ,  et  anima  demum  sic  inep¬ 
tum  sibi  domicilium  relinquat ;  quod  commune  fatum  mortis  natu¬ 
ralis  nomine  insignitur. 

§  2- 


Dum  placidum  hunc  exitum  attingere  licet,  tria  nutritionis  stadia 
corpus  humanum  percurrit ,  quae  leviter  assignare  sufficiet. 


Prius  incrementum  audit ,  sub  quo  impellentes  distendentesque  vi¬ 
res  ,  resistentibus  sunt  superiores  ,  et  hae  in  addensando  corpore  per¬ 
gentes  ,  sensim  mediam  adducunt  periodum  ,  quae  status  dicitur  ,  in 
quo  inter  dictas  vires  justum  stat  aequilibrium,  corpus  viget,  valet, 
inque  ampliorem  molem  ,  sed  rursus  cum  proportionata  duritie  ex¬ 
crescit.  Proin  nec  durabile  iterum  ,  licet  perquam  exoptabile,  hoc  sta¬ 
dium  :  veluti  enim  nox  diem  sequitur ;  frondes  floresque  marcescunt  ; 
siccatae  spicae  ad  messem  deproperant  ,  ita  et  ultimum  stadium  seu 
decrementum  priora  excipit,  et  in  canitie  maturam  messem  ac  nox 
lugubrem  atramque  libitinae  noctem  insequentem  annunciat. 

§  3. 

Decrementum  igitur  mortis  scenam  aperit  et  ad  fatalem  exitum  lu¬ 
dere  pergit  :  illud,  ut  modo  innuimus  ,  individualiter  subsequitur,  eo 
quod  actiones  solidorum  corpus  instaurantes,  idem  destruant ;  quo 

nimirum  ultra,  repetito  attritu ,  magis  exprimuntur  difflanturque 

fluida  ,  eo  melius  compinguntur  solida  ,  occalescunt  ,  rigida  fiunt,  ex- 

. 

succa  minusque  obsequiosa,  vasa  concrescunt  ac  exsiccantur,  canalibus 
ac  carneis  fibris  cartilaginea  aut  tendinea,  et  cartilaginibus  ligamen¬ 
tisque  ossea  natura  innascitur;  et  sic  volumine  et  viribus  cordis  im¬ 
minutis,  minuitur  et  ejus  irritabilitas. 

§  4- 

Sed  et  gelatinosam  blandamque  indolem  deperdunt  fluida,  acribus 
scilicet  terrestribusque  moleculis  replentur ,  siquidem  ob  circuli  lan¬ 
guorem  ,  liincque  languentes  secretiones  et  excretiones  ,  haud  debite 

repurgantur;  et  quae  blanda  etiamnum  essent,  in  compactius  magis¬ 
que  attrahens  cellulosum  non  amplius  deponuntur  :  ita  et  marasmus 
senilis  ob  tantam  nutritionis  imminutionem  ,  visibili  passu  pro¬ 
greditur. 

§  5 

Magis  adhuc  veridici  mortis  adventantis  praecursores  subsequun¬ 
tur  ;  dum  corpus  nimirum  brevius  fit,  incurvatur,  nutansque  ca¬ 
put  sepulchrum  quasi  quaerit ;  reliqui  musculi  voluntarii  vacillant 
tremuntque  ;  oculi  caligant,  imaginesque  objectorum  non  transmit¬ 
tunt  ,  aures  surdescunt  ac  reliqui  sensus  hebescunt. 

§  6. 

Sensus  gustus  per  tempus  quoddam  remanet ;  nam  partim  ad  vi¬ 
tam  animalem ,  partim  ad  organicam  pertinet ,  proinde  functionibus 
internis  quodammodo  necessarius  :  huicque  soli  sensationi  felicitas 
existentiae  adscribenda  :  sic  ab  aliis  corporibus  quasi  sejunctus,  silen¬ 
tibus  partim  functionibus  omnibus  organorum  sensuum  ,  ingenium 
labescit,  quasi  puerile  factum;  perceptiones  fere  nullae  sunt,  hebe¬ 
tatur  imaginatio,  et  paulo  post  tota  silet,  labescit  memoria  ,  rerum 
recentium  nullomodo  conscius,  praeteritarum  tamen  memor  est  senex. 

§  7  • 

Sicut  functionum  cerebralium  interruptio  dependet,  in  senectute  ,  ab 
extinctione  totius  ferme  systematis  sensitivi  externi,  sic  et  vacillatio 
locomotus  atque  vocis  inevitabiliter  ab  inactione  cerebri  deducitur  ; 

nam  organum  hoc  agit  in  musculos  voluntati  subditos  ,  ea  proportione* 
qua  sensus  externi  in  encephalum.  Vita  interna  per  tempus  sat  lon¬ 
gum  incolumis  perstat*  functiones  hujus  peraguntur,  sin  minus 
eadem  alacritate  et  constantia,  ita  tamen  ut  illi,  existentiam  suam 
debeat  homo  ,  cujus  ratio  quaerenda  esse  videtur  in  continuo  usu 
vitae  animalis ,  qua  cum  suis  homo  relationem  habet. 

§  8. 

Tandem  vires  successive  organa  omnia  derelinquunt,  digestio  in¬ 
cipit  languere,  secretiones  et  absorptiones  cessant ,  circulatio  capillaris 
obruitur,  cessatque,  et  agmen  ultimo  claudit  cor  tot  tantisque  re- 
sistentiis  amplius  superandis  ineptum  ;  hoc  praecipue  de  corde  dextro 
dici  valet,  ob  immeabiles  pulmones  mox  obruendo,  atque  nisus 
adhuc  aliquos  edente  ast  invalidos,  talesque  ,  ut  post  temporariam  ago- 
niam  ,  tandem  oneri  succumbat,  sicque  irrevocabiliter  sufflaminetur 
circulus,  ponaturque  mors  vere  senilis,  atque,  ut  diximus,  vitae 
lege  ineluctabilis  ,  ut  interim  11011  omni  casu  quo  cor  et  pulmo  exacte 
quiescunt  mors  certo  statuitur,  sed  succedente  dein  putrefactione 
aut  exsiccatione  ,  dum  nimirum  evidens  causa  haud  praecessit. 

5555  "  "ii  ■ 

PARS  SECUNDA. 

De  Morte  Accidentali. 

Leges  particulares  secundum  quas  vita  animalis  et  organica  na¬ 
turaliter  sufflaminantur*  in  prima  parte  exposui  :  utriusque  hujus 

mors  accidentalis  objectum  secundae  partis  erit.  Illustris  Bichatus  , 
cujus  opus  in  hac  dissertatione  praesertim  secutus  sum,  clare  probavit 
causam  directam  mortis,  sive  locum  habeat  post  magnam  commotionem 
totius  oeconomiae  animalis  ,  sive  lente  post  morbum  invadat ,  haerere 
vel  in  corde,  vel  pulmone,  vel  encephalo,  quamvis  aliquando  diffi¬ 
cile  sit,  quodnam  horum  primum  functiones  suas  cessaverit,  deter¬ 
minare  :  dantur  enim  singulares  casus  mortis  subitaneae  ,  ubi  prin¬ 
cipium  vitee  illico  destructum  videtur  in  omnibus  oeconomiae  anima¬ 
lis  partibus,  et  ubi  organa  omnia  puncto  temporis  silent.  Talis  est  illa 
quae  locum  habet  post  frigus  intensum  ,  aliquando  etiam  post 
ictum  fulminis  aut  electrieitatis.  Nihilominus  assertum  Bichati 
admittere  cogimur  ,  tamquam  propositionem  generalem  ,  et  secundum 
principia  ab  illustri  illo  philosopho  in  lucem  edita  considerabimus 
mortem  accidentalem  nulla  habita  ratione  ad  peculiares  exceptiones. 


Cessante  cordis  actione ,  cessat  actio  cerebri. 

Si  statuerim  quomodo ,  actione  cordis  cerebrum  sustinetur ,  ces¬ 
sante  illa,  mortem  inde  manifeste  deducere  licebit;  causa  enim  mor¬ 
tis  consistit  hic  in  absentia  illius,  quae  vitam  cerebri  intertinet,  hac 
igitur  cognita ,  altera  per  se  patebit. 

Constat  cor  duobus  modis  agere  posse  in  cerebrum,  vel  per  nervos 
vel  per  vasa  sanguifera  ;  experientiae  ab  auctoribus  factae,  probant,  ni 
sympathias  excipias  ,  cor  in  cerebrum  agere  non  nisi  per  vasa.  Si  li¬ 
gatura  constringatur  fasciculus  nervosus  ad  musculos,  voluntati  sub¬ 
ditos  pertinens,  musculi  illi  paralysi  afficiuntur,  et  nil  in  cerebro 
observatur;  liumquam  phaenomena  galvanica  ,  quae  cito  a  cerebro  ver- 

sus  organa  ,  ubi  nervi  tendunt ,  s£se  propagant ,  in  sensu  contrario 

9  . 

agunt,  quae  experientiae  cordi  facile  applicari  possunt. 

ue  constat  non  nervos  sed  vasa  sanguifera  exclusiVe  ad  vitam 
cerebri  sustentandam,  conducere;  haec  sunt  vel  venosa  vel  arteriosa, 
quum  qualitate  differant ,  actio  illorum  differre  debet. 

Sanguis  arteriosus  duplici  modo  vitam  cerebri  intertinet  i°  motu 
‘2°  qualitate;  prior  observari  licet  si  calvariam  animalis  cujusdam 
partim  auferatur  ,  singulae  arteriarum  pulsationi  respondet  elevatio 
massae  encepbalicae  :  tunc  ligatura  constringantur  vasa  cerebrum  adeun¬ 
tia  ,  motus  illico  Cessabit.  Attamen  cerebri  actio  vigere  per  tempus 
quoddain  adhuc  potest  si  vertebralia  non  obliterentur.  Nam  semper 
quamdam  proportionem  ,  vim  vitalem  inter  et  depressionem  et  ele¬ 
vationem  cerebri  existit.  Igitur  succussus  ille  conditio  est  essentialis 
functionibus  organi  illius ,  nam  saepe  collectio  sanguinis ,  aut  puru  ¬ 
lenta  ,  aut  ossis  fragmentum  functiones  ejus  omnes  interrumpunt  : 
auferantur  causae  et  cessabunt  effectus. 

Necesse  non  judicavi  explicare  ,  unde  motus  ille  dependeat  ,  qui 
essentialiter  differt  ab  illo,  qui ,  in  aliis  visceribus  uti  hepate,  liene,  etc. 
ab  eadem  causa  nascitur,  sed  modo  non  adeo  perceptibili  ;  certus  prae¬ 
terea  sum  partes  omnes  corporis  nostri  fabricam  constituentes 
perfecte  cognitas  esse.  Motus  ille  ,  ut  modo  innuimus  ,  non  solus  suffi¬ 
cit  ad  inter tinendam  cerebri  actionem  ,  nam  sanguis  venosus  eodem 
modo  in  cerebrum  agere  oporteret,  quod,  experientiae  ut  videbimus, 
contrarium  probant. 

Quamquam  mors  incipiens  a  cavitatibus  dextris,  miniis  saepe  locum 
habeat ,  nihilominus  ruptura  anevrismatis ,  aut  vulnus  inflictum  , 

quibus  sanguis  extra  circulationem  ponitur  ,  illico  contractiones  ,  ca¬ 
vitatum  Cordis  dextrarum  nihilare  possunt ,  tunc  cerebrum  eodem  , 
ac  in  praecedenti  casu  ,  modo  ,  actionem  suam  cessat;  nam  cavitates 
sinistrae  ,  a  sanguine  orbatae  ,  versus  encephalum  fluidum  propellere 
non  possunt  :  inde  nullus  impetus  ,  prorsus  nulla  vita;  ligatura  con¬ 
stringantur  venae  jugulares,  stagnat  sanguis,  et  duplici  ratione,  pro¬ 
ducitur  cerebri  compressio,  unde  cessatio  fuuctionum  ejus.  Diu¬ 
tius  insistere  in  hac  demonstratione  non  judicavi  ,  nam  experientiae 

ad  hanc  materiem  pertinentes  ubique  inveniuntur. 

« 

Cessafite  cordis  actione ,  cessat  illa  pulmonum . 

Omnes  physiologi  conveniunt  pulmones,  sedem  esse  duarum  specie- 
rum  phaenomenorum  inter  se  maxime  distinctorum  ,  scilicet  mecha¬ 
nicorum  et  chemicorum  ,  quae  separari  ab  invicem  non  possunt ,  enim 
absque  chemicis  ,  mechanica,  deficiente  materie  existere  nequeunt  ; 
quum  jam  deficiunt  haec,  sanguis  ineptus  qui  excitat  cerebrum,  in 
musculos  voluntati  subditos  agere  nequit,  qui  paralytici  facti  impediunt 
quominus  phaenomena  mechanica  peragantur ;  sed  differt  haec  mors 
prout  cavitates  dextrae  aut  sinistrae  primitus  fuerint  affectae. 

Sanguis  venosus ,  ad  efficienda  phaenomena  mechanica  nihil  sed  ad 
chemica,  totus  conducit;  ubi  vulnere  quodam  aut  alia  causa  circu¬ 
latio  ejus  interrumpitur,  phaenomena  chemica  cessant,  quamvis  aer 
semper  pulmones  penetrat  nihil  tamen  ad  cavitates  sinistras  propel¬ 
litur  ,  aut  si  parva  quantitas  eo  pervenerit  nullam  subiit  alteratio- 
nem;  proinde  quantitas  sufficiens  non  est,  ut  motum  illum,  actioni 
cerebrali  convenientem,  producat,  quod  viscus  moritur,  impulsionis 

expers,  et  phaenomena  mechanica  consequenter  locum  habere  non  possunt. 

Dum  interrumpuntur  functiones  cavitatum  sinistrarum ,  aut  liga¬ 
tura  constringantur  ramificationes  majores  ,  functiones  pulmonum 
non  perficiuntur,  quia  phaenomena  mechanica,  deficiente  impulsu  ad 
cerebrum  ,  cessant. 

£ 

Cessante  cordis  actione ,  cessat  illa  omnium  organorum. 

Eadem  hic  distinctio  facienda  ,  ac  alio  loco  fecimus  ,  scilicet  mor¬ 
tem  differre  prout  a  cavitatibus  sinistris,  aut  a  dextris  incipiat.  Ut 
ordine  solito  prosequamur,  determinare  oportet  quomodo  functiones  om¬ 
nes  sileant  post  mortem  cavitatum  cordis  sinistrarum. 

Omnes  functiones  vel  pertinent  ad  vitam  animalem  vel  ad  vitam 
organicam,  quomodo  singula  sese  habeat  breviter  inquiram.  Prima 
duplici  modo  interrumpitur,  imprimis,  quia  cerebrum,  exequen- 
dis  suis  functionibus  ineptus  sit,  nec  potest  ab  objectis  externis  ex¬ 
citari  ,  nec  in  organa  imperio  suo  subdita  ,  reagere.  Dantur  tamen 
animalia  quaedam  in  quibus  cerebrum  omnino  non  dependet  a  corde, 
quae,  sublato  hocce  viscere,  per  tempus  sat  longum  vivunt  :  etiam, 
si  supponamus  id  apud  hominem  fieri  posse,  vita  animalis  equidem 
cessaret,  nam  excitatio  organorum  suorum,  quae  duplici  causae  ad- 
scribitur  ,  motui  scilicet,  et  naturae  sanguinis,  inter  momenta  maxime 
essentialia  ,  est  habenda.  Utraque  haec  causa  primum  objectum  nos¬ 
trae  inquisitionis  erit. 

Non  solum  vita  animalis  ,  sed  et  organica,  motu  illo  habituali,  ut 
functiones  organorum  intertineantur  ,  indiget;  qui  tamen  ab  illo  ,  qui 
a  corde  ,  cerebro  communicatur,  differt;  nam  ,  ipsa  dispositione  ana- 

tomica  vasorum  ,  viscus  hoc  in  toto  impulsioni  obedit  ,  ubi  contra  vasa 
per  truncos  majores,  organa  perreptantia,  ibi  motus  intestinos  et  os- 
cillatorios  determinant  ;  sed  motus  totalitatis  necessarius  erat  ,  si  theca 
ossea,  in  qua  organum  hoc  continetur  ,nec  succussus  partium  vicinarum 
accipiens,  bene  perspexerimus.  Attamen  non  est  quod  haec  ultima 
causa  totaliter  possit  excludi  ,  nam  si  ad  dispositionem  arteriarum 
attentionem  nostram  convertamus  v.  g.  in  hepate,  rene,  liene,  et 
intestinis,  magis  magisque  illam  dispositionem  motui  organorum  fa¬ 
vere  ,  patebit. 

Aliam  rationem,  illi  supra  notatae,  adjungere  licet,  ut  magis 
propositionem  nostram  stabiliamus,  quae  eadem  est  pro  utraque  vita, 
scilicet  :  ubi  motus  intestinus,  natus  a  modo  distributionis  arte¬ 
riarum,  totaliter  supprimitur,  cessat  excitatio  organorum  illorum, 
dein  causa  motuum  organa  circumdantium,  quibus  cerebrum  praeest , 
tollitur,  v.  g.  respiratio,  locomotus  ,  efc.  inde  sequitur  influentiam 
cordis  duplicem  esse  respectu  organorum ,  directam  scilicet  et  indi¬ 
rectam,  et  consequenter  mortem  iliorum  mediate,  et  immediate, 
locum  habere.  Tandem  praeter  illas  causas  generales  mortis  unam 
enumerabimus  ,  quae  praesertim  ad  functiones  organicas  pertinet  , 
nempe  ,  ad  nutritionem ,  exhalationem  ,  secretiones,  et  digestionem  , 
quae  causa  consistit  in  eo  quod  diversae  hae  functiones  ,  a  sanguine 
arterioso  materiem  accipiunt  unde  vita  intertinetur ,  et  a  sanguine 
orbata  organa  necessario  pereunt.  In  hisce  considerationibus  solum  de 
motu  a  sanguine  organis  communicato,  egimus 5  infra  quid  natura 
sanguinis  pro  yita  organorum  valet,  videbimus» 

Cessante  cordis  actione ,  cessat  vita  generalis . 

§  Ubi  cor  actionem  suam  cessaverit,  mors  generalis  pari  passu 
progreditur;  actio  cerebralis  pessumdatur  ,  cum  ipso  sensationes  omnes , 
locomotus  interrumpuntur  ;  verbo  respiratio  cessat ,  et  mors  generalis 
pedetentim  ad  terminum  properat,  interruptione  secretionum,  ex¬ 
halationum  ,  et  nutritionis  :  in  hac  terminatione  successiva  ulti¬ 
morum  phaenomenorum  functionum  organicarum  ,  adhuc  per  tempus 
quoddam  sensibili tas  et  contraetilitas  organica  ,  sensibilis  et  insensibilis, 
supersunt ,  ubi  functiones  jam  diu  silent.  Hic  est  ordo  phaenomena 
mortis  generalis  post  mortem  cordis  concatenans  :  jam  inquirenda 
veniunt  illa,  quae  mortem  pulmonis  sequuntur. 


PARS  TERTIA. 

* 

Cessante  pulmonum  actione  ,  cessat  illa  cordis. 

Mors  cordis  post  interruptionem  pulmonis,  tamquam  organum 
vitae  immediate  necessarium,  consideratus,  in  quo,  sanguis  actione 
aeris  atmospherici  ex  venoso  in  arteriosum  convertitur,  et  aptus,  ut 

i 

functiones  vitae  necessariae  perficiantur,  redditur  :  hac  sponte  tam¬ 
quam  objectum  inquisitionum  physiologicarum  nostrarum,  sese  prae¬ 
bet.  Enim  vero  nulla  datur  inventio  recentior ,  majoris  momenti , 
ratione  relationum  suarum,  et  eodem  tempore  magis  utilis  in  sua 
applicatione  ,  quam  illa ,  quae  statuit  connexionem  intimam  respira- 

tionem  inter  et  circulationem ,  et  clare  probavit  Bicbatus  ,  mortem 
pulmonis  ,  illam  cordis  post  se  traliere.  Haec  connexio  jam  objectum 
apud  veteres  inquisitionum  atque  magnarum  cavillationum  fuit  ,  et 
a  proposito  alieiium  non  foret,  enumerare  theorias  varias,  quarum 
ope  illam  explicare  conarant.  Usque  ad  tempus  quo  Hook  experientias 
suas  instituit  ,  credebant  cordis  actionem  ab  expansione  et  contrac¬ 
tione  alterna  pulmonum  sub  actu  respirationis  dependere  ;  verum  phy¬ 
siologiis  ille  controversiam  diremit;  aperta  cavitate  thorachica  canis, 
membranam  pleurae  a  facie  exteriori  pulmonum  sat  late  separavit  , 
dein  ope  follis  duplicis,  columna  aeris  per  cellulas  pulmonum  inflata  , 
pulmones  expansos  tenebat;  hac  dispositione  respiratio  locum  habebat 
dum  pulmones  immobiles  manebant,  attamen  nulla  observabatur  al- 
teratio ,  quoad  vigorem  actionis  cordis;  dum  contra,  cor  contractiones 
suas  cessare  debuisset ,  si  fundamento  solido  inniteretur  theoria  ab 
illustri  Hook  oppugnata. 

Hunter  et  Currie  qui  admiserunt  sympathiam  ,  non  magis  veritati 

consentaneam  sententiam  protulerunt.  Darwin  existentiam  hujus  con¬ 
nexionis  directae ,  ab  illa  lege  generali  oeconomiae  animalis  deduxit  : 
qua  nimirum  motus  plus  semel  repetiti,  potestatem  acquirunt,  pris¬ 
tinum  statum  recipiendi  ,  absque  eo  quod  prima  causa  illum  excitet. 
(Sic  ait :  stimulus  sanguinis  in  ventriculo  dextro  pulmones  ad  expan¬ 
sionem  excitat).  Sed  Bostock  clare  illam  liypothesim  nihilavit  dicendo , 
quod  cor  foetus  ,  ab  initio  suae  formationis  in  actum  deducatur  ,  diim 

pulmonum  functiones  tunc  incipiunt,  ubi  jam  natus  est  infans. 

\ 

Diu  viguit  opinio ,  quod  interruptio  respirationis  in  causa  erat 

illius  cordis,  quia  sanguis  venosus  incapax  reputabatur  stimulandi 

ejus  cavitatem  internam  ;  sed  cavitates  dextrae  non  nisi  sanguinem 
nigrum  accipiunt,  et  tamen  eadem  vi  sese  contrahunt.  Illustri  Bichato 
relictum  erat  veram  dare  explicationem  liujus  phaenomeni  :  sapien- 
terque  statuit,  interruptione  respirationis,  vasa  coronaria  sanguinem 
vehentia  in  parenchyma  musculare  cordis  ,  coacta  esse  sanguinem 
nigrum  vehere,  quae  ratio  jam  sufficit,  ut  explicemus  causam  inter¬ 
ruptionis  contractionis  cordis ;  nam  irritabilitas  hujus  musculi,  uti 
omnium  aliorum  non  nisi  sanguine  oxigenato  intertinetur ,  quod  bre¬ 
viter  demonstrare  conabimur.  Supra  jam  diximus  functiones  pulmonis 
duplicis  esse  naturse,  mechanicas  scilicet  et  chemicas,  atqui  mors  hujus 
organi  nunc  per  mechanicas  nunc  per  chemicas  incipit.  Cessant  func¬ 
tiones  cordis  ,  dum  mechanicae  pulmonum  interrumpuntur  duplici 
modo  ,  directe  ,  dum  obstaculum  verum  circulationem  impediens 
adest,  aut  indirecte,  quia  pulmo  non  recipit  unde  phaenomena  me¬ 
chanica  peragi  queant ,  quorum  cessatio  illam  cordis  determinat. 

Omnes  fere  physiologi  primum  modum  interruptionis  circulationis 
pulmonaris  admiserunt ;  replicata  supra  se  invicem  ,  vasa  ipsis  non 
visa  sunt  idonea,  ut  sanguis  circularet,  ob  aifrictiones  continuas  in 
pulmone  subiens.  Sed  Goodwinus  demonstravit ,  vesiculas  aereas  satis 
expansas  esse>  ut  fluidum  hoc  mechanice  perreptaret  pulmones.  Hoc 
elfatum  quanquam  verum,  nondum  sufficiebat ,  et  per  analogiam  lu¬ 
culentius  demonstrare  possumus,  sanguinem  eadem  velocitate  per  vasa 
supra  se  invicem  replicata ,  circulare ;  nam  vacuitas  et  plenitudo  sto¬ 
machi  nullum  portendit  discrimen  in  ipsa  circulatione ;  plurima  dantur 
vasa  in  oeconomia  ,  quae  facile  supra  se  invicem  contorta  ,  et  dein 
extensa  esse  possunt :  ita  sese  habent  vasa  mesenterii,  dum  aperta  ca- 

vitate  abdominali ,  illa  percipere  licet.  Nonne  videmus  circulationem 
pulmonalem  eadem  intensitate  locum  habere  in  collectionibus  aquosis, 
purulentis  aut  sanguineis  sive  membranae  pleurae  sive  pericardii. 
Hisce  consideratis ,  non  est  dubitandum  quin  statuere  liceat,  actionem 
cordis  ,  post  interruptionem  phaenomenorum  mechanicorum  pulmonis 
non  directe  interrumpi ,  sed  indirecte  quia  phaenomena  chemica  , 
deficiente  materia  peragi  nequeunt;  si  igitur  demonstraverimus  quo¬ 
modo  cessantibus  phaenomenis  cliemicis,  cor  moriatur ,  duplex  quaestio 
soluta  erit. 

Si  Goodwini  opinionem  bene  perspexerimus,  causam  interruptionis 
contractionum  cordis ,  dum  phaenomena  chemica  cessant ,  in  defectu 
excitationis  ventriculi  a  sanguine  rubro  ,  et  a  sanguine  nigro  haud 
valide  stimulati  ab  eo  auctore  poni  videbimus;  at  cum  illustri  Bi- 
chato  credimus  et  sustinemus  ,  in  illo  casu  affectionem  esse  gene¬ 
ralem  omnium  partium  ,  tunc  sanguinem  nigrum  ubique  sparsum  , 
in  causam  esse  virium  prostrationis  ;  ita  ut  pro  libitu  mortem  ali- 
cujus  partis,  injectione  illius  fluidi  per  aperturam  arteriae ,  producere 
liceat,  ubi  aliae  sanguinem  arteriosum  accipiunt.  Igitur  phaenomena 
quae  oriuntur  a  contactu  illius  fluidi  in  parietes  cordis  inquiramus. 

Duplici  ratione  cordis  contractiones  sub  aflluxu  sanguinis  venosi 
cessant  aut  retardantur  :  i.°  Quia,  ut  Goodwinus  dixerat,  ventriculus 
sinister  ab  illo  non  stimulatur  ;  2.°  Quia  a  sanguine  venoso  undique 
perreptatus,  in  fibras  musculares,  tanquam  materies  sedativa  agit; 
atqui  cum  Bichato  ponimus  cor  sinistrum  per  tempus  quoddam ,  a 
sanguine  venoso  ,  ad  contractiones  provocandas ,  stimulari  posse  :  quod 
probant  sequentia. 

Impediatur  aeris  introductio  in  pulmones,  semper  vita  animalis 

y 

cessat,  et  cor  sese  per  tempus  contrahit,  et  pulsationes  observantur. 
Si  illo  momento  aperiatur  arteria,  ipsa  primo  sanguinem  arteriosum, 
sensim  sensimque  nigrum  eadem  velocitate  plorat.  Possumus  quoque 
tamdiu  quamdiu  cordis  irritabilitas  perstat ,  contractiones  ejus  provo— 
caie,  per  aortam  aut  venas  pulmonales,  sive  gaz  hydrogenium  ,  aut 
gaz  acidum  carbonicum  insufflando ;  atqui  non  ut  sedativum  agunt. 
Potest  cor  sinistrum  ,  sanguinem  venosum  ad  omnes  partes  propel¬ 
lere ,  et  suo  contactu  cordis  restituere  contractiones  :  quaenam  jam  sint 
causae  sub  quibus  cor  silet  ,  inquiremus. 

Sanguis  venosus,  ait  Bichatus  ,  uti  impellit  organa  omnia  ,  ubi 
diffluit,  textus  permeat  et  singulam  fibram  debilitat,  ita  ut,  si  per 
arterias  coronarias  injici  posset  sanguis  venosus  ,  intactis  organis 
omnibus  ,  mors  eadem  velocitate  locum  haberet.  Non  mea  est  opinio, 
inquirere  utrum  dum  sanguis  ad  extremitates  arteriarum  peryenerit? 
aut  in  fibras,  aut  in  nervos  agat,  et  quomodo  in  priores  aut  in  poste¬ 
riores  agit  j  neque  etiam,  an  principia  continentia  in  causa  sint  mortis ; 
nam  ibi  oportet  desistere  ,  ubi  experientia  nihil  valet  dilucidare  :  at¬ 
qui  credo  nos  stabilire  posse  assertum  hisce  principiis  analogum,  solum 
quod  omnem  mentem  sanam  dirigere  debet,  dicendo,  nos  haud  certos 
esse  quomodo ,  cor  moriatur  ubi  phaenomena  chemica  pulmonis  inter¬ 
rumpuntur,  quia  sanguis  venosus,  permeans  fibras  musculares,  ut 
sustentet  actionem  illarum  aptus  non  judicatur. 

Cessantibus  pulmonum functionibus ,  cessant  ilice  cerebri . 

Qualiscunque  sit  modus  agendi  ,  sive  in  fibras  sive  in  nervos 
agat  sanguis  venosus ,  semper  tales  esse  effectus ,  ut  permeatis  ab  illo 

fibris  muscularibus  cor  moriatur  ,  vidimus.  Similis  est  effectus,  ab  illo 
contactu  oriundus  in  cerebrum  ;  quod  observatio  luculenter  probat  ; 
semper  interruptio  phaenomenorum  chemicorum  functiones  cerebrales 

perturbat  :  eaedem  veniunt  hic  considerationes  ,  proinde  repetitionem 

# 

inutilem  judico.  / 

Debemus  jam  experientia  freti ,  probare  sanguinem  venosum  in 
causam  esse  mortis  cerebri  post  interruptionem  phaenomenorum  che¬ 
micorum.  Immortalis  Bichatus  aperuit  animalis  cujusdam  arteriam 
carotideain,  et  venam  jugularem 5  in  instrumento  convenienti,  et  ad 
temperaturam  corporis  calefacto  ,  sanguinem  nigrum  recepit ,  et  in 
arteriam  carotideam  injecit ,  illico  animal  convellebatur ,  respiratio 

fiebat  anxia,  et  quasi  suffocatum  ,  uti  in  asphyxia  ,  manebat  5  haud 
multo  post  pessima  symptomata  offerebat ,  vita  animalis  tota  suspen¬ 
debatur  ,  at  cor  repetitis  contractionibus ,  circulationem  per  semi¬ 
horam  intertinuit ,  et  tandem  vita  organica  cessavit. 

Videtur  igitur  ,  sanguinem  venosum ,  aut  ineptum  esse  ad  exci¬ 
tandam  actionem  cerebralem ,  aut  tanquam  materiem  letlialem  pro 
Encephalo ,  posse  aspici. 

Si  organum  animalis  encephalicum  nudatur  et  aeris  introductio 
impediatur,  omnia  phaenomena  ad  vitam  animalem  pertinentia ,  ces¬ 
sant ,  ubi  tamen  ejusdem  elevatio  et  depressio  adhucdum  observan¬ 
tur  ,  quae  phaenomena  non  nisi  ab  impulsu  sanguinis  venosi  petun¬ 
tur.  Quum  igitur  causa  illa  existat,  mors  encephali  naturae  fluidi  , 
substantiam  ejusdem  penetrantis  adscribenda  esse  videtur  j  sive  in¬ 
capax  sit  excitare  cerebrum  ,  sive  agat  tanquam  materies  sedativa  , 
nam  admodum  difficile  est  dictu  an  primum  aut  secundum  locum 

habeat  :  id  solum  dicere  licet ,  causam  mortis  encephali  ,  a  sanguine 
venoso  petendam  esse. 

Quanquam  interruptio  functionum  cerebralium  ,  magnam  in  alia 
organa  habeat  influentiam  ,  tamen  solum  tamquam  principium  pro 
vita  animali  adspici  potest,  cui  sese  adjungunt  quoque  alia,  uti  vi¬ 
debimus.  Vita  organica  solo  contactu  sanguinis  venosi  ,  perit. 

Cessantibus  pulmonum  functionibus ,  cessant  ilice  omnium 

organorum. 

Non  solum  cor  et  cerebrum  ,  sed  et  organa  omnia  malam  a  san¬ 
guine  venoso  impressionem  accipiunt  ;  antequam  illam  explicemus 
omnia  organa  ab  illo  penetrata  esse  demonstremus.  Jamjam  vidimus 
cor  per  tempus  quoddam  contractiones  suas  conservare,  atque  san¬ 
guinem  venosum  ,  eadem  velocitate  ac  arteriosum  per  vasa  propellere  ; 
quae  propulsio  etsi  sensim  sensimque  diminuitur ,  tamen  talis  est 
effectus ,  ut  omnia  ab  illo  penetrentur. 

Ut  bene  hoc  assertum  captemus ,  sufficit  nudare  diversa  organa  tem¬ 
pore  quo  aer  intercipitur;  et  videmus  materiem  colorantem  sub  du¬ 
plici  forma  liberam  et  mixtam.  Transversim  scindatur  musculus  , 
percipiuntur  guttulae  nigrae  quae  a  rubro  ,  musculis  proprio ,  facile 
distinguuntur  ;  nervi  colorem  habent  obscure  fuscum  ,  qui  colorem 
album  naturalem  amittunt  ,  cutis  undique  maculis  nigris  et  lividis 
obducitur  ex  obstaculo  ,  quod  obvenit  in  vasis  capillaribus  quorum 
contractilitas  organica  insensibilis  a  sanguine  venoso  non  sufficienter  ex¬ 
citatur  ,  ortum  ducentibus;  genae,  labia,  culis  capitis,  lingua,  in¬ 
flata  et  livida  sunt ,  membranae  serosae  multo  citius  ,  aliis  organis 

livescunt.  Porro  extrahatur  e  cavitate  abdominis  portio  intestini ,  fin¬ 
datur  ,  dein  trachea  arteria  comprimatur  ,  et  tempore  trium  minu¬ 
torum  ex  intense  rubro  ,  in  nigrum  mutabitur  colorem  membrana 
mucosa. 

Certe  stabilire  jam  possumus,  sanguinem  non  mutari  dum  inter¬ 
rumpuntur  phaenomena  chemica  pulmonis  ,  circulationem  pergere , 
organa  penetrari  ,  et  sanguini  arterioso  locum  obtineri  ,  quod  ex¬ 
plicat  existentiam  ,  qualecunque  etiam  fuerit  genus  mortis  ,  sanguinis 
venosi,  in  vasis  arteriosis. 

Transeamus  ad  phaenomena  oriunda  ab  illo  influxu  sanguinis  ve¬ 
nosi  ad  omnes  partes  ,  et  videbimus  ipsum  ineptum  esse  ad  actionem 
et  vitam  eorumdem  sustentandam. 

Primus  effectus  e  contactu  sanguinis  arteriosi  cum  organis  oriun¬ 
dus ,  est  augmentum  eorumdem  proprietatum,  et  vitae  sustentatio  , 
nam  comparatione  instituta  inter  tumores  inflammatorios  ,  cum  ma¬ 
culis  scorbuticis ,  petechiis  ,  inveniemus  illos  rubore  et  pulsati vo  do¬ 
lore  stipatos  ,  has  prostratione  locali  proprietatum  vitalium  plenas. 
Gangraena  senilis  ordinario  maculis  lividis  incipit,  denotans  absentiam 
sanguinis  arteriosi.  Observamus  quod  ,  quo  magis  dolore  et  rubore 
tumores  stipantur  eo  melioris  sunt  naturae  ;  e  contra  quo  magis  pallidi 
aut  lividi  eo  minus  cicatrix  formatur  j  ignoramus  quomodo  sanguis 
ruber  excitet  et  intertineat ,  sua  natura  ,  vitam  omnium  partium  ; 
quidquid  sit ,  quaenam  etiam  sit  probabilitas  ,  quae  pro  opinione  mi- 
liat,  ubi  experientia  non  sustentatur  ,  haud  magni  interest  id  rescire. 

Quomodo  ex  contactu  illius  fluidi  ,  mors  organorum  locum  habet  ? 
Partes  vitae  animalis  ,  a  cerebro  dependentes  ,  cum  ipso  moriuntur  ,  at- 

qui  vidimus  contactum  illius  fluidi  illico  vitam  cerebri  sufflaminare 
et  sub  hoc  respectu  actiones  organorum  locomotus  ,  et  sensationum 
intercipiuntur. 

Hisce  causis,  duae  adjici  possunt,  ubi  per  totum  systema  circulatio 
locum  habet  i.°  Nervi  a  sanguine  penetrati  communicationem  cere¬ 
brum  inter  et  organa  sensuum  ab  una  parte  ,  cerebrum  inter  et  or¬ 
gana  locomotus,  et  vocis  ab  altera  ,  impediunt;  2.0  Contactus  san¬ 
guinis  venosi  in  organa  ipsa  ,  ibi  actionem  pessumdat. 

Contactus  sanguinis  nigri  in  organis  vitae  internae  ,  sola  reputatur 
causa,  quae  functiones  interrumpit;  mortem  eorum  tamquam  a  ce¬ 
rebro  dependentem  minus  agnoscunt.  Jam  vidimus  effectum  sanguinis 
nigri  in  organa  circulationis,  atqui  repetitionem  inutilem  judica  mus^ 
Quoad  functiones  secretionum  ,  exhalationum  ,  nutritionis  ,  quae  in  illo 
sanguine  materiem  non  inveniunt ,  unde  perficiantur,  hoc  sane  pro¬ 
batu  difficile  admodum  erit.  Per  analogiam  igitur  ,  interruptionem 
harum  functionum  ,  per  impulsionem  sanguinis  venosi  statuimus. 

Quum  omnia  supra  dicta  in  mentem  revocemus ,  de  influentia  pul¬ 
monis  in  cor  ,  cerebrum ,  et  organa  omnia  ,  facile  concipimus  ,  ter¬ 
minationem  successivam  omnium  functionum  ,  ubi  phaenomena  tam 
chemica  quam  physica  pulmonis  cessant.  Itaque  ne  repetitionibus  con¬ 
tinuis  lectorem  benevolum  Attigemus  ad  ultimum  articulum  disserta¬ 
tionis  transeundum  nobis  restat. 

QUARTA  PARS. 

Cessante  actione  cerebri cessant  ilice  pulmonis. 

Ubi  desinit  agere  organum  encephalicum  ,  pulmo  iliico  moritur  , 
quod  directe  vel  indirecte  locum  habet  5  id  jam  inquirendum  restat. 

Si  demonstraverim  nullam  directam  influentiam  a  cerebro  in  pul¬ 
monem  existere  ,  clare  patebit  mortem  pulmonis  post  illam  cerebri  , 
directe  locum  habere,  quod  experientia  confirmatur. 

Nervi  vagi  et  magnus  sympathicus  soli  sunt  . nervi  communicatio¬ 
nem  ponentes  ,  cerebrum  inter  et  pulmones  :  at  primi  nullam  in¬ 
fluentiam  habent  positivam  in  pulmonem  ,  ut  functiones  ejus  in  ac¬ 
tum  ducantur. 

Irritentur  nervi  vagi  in  regione  colli,  respiratio  parum  praecipita¬ 
bitur  ,  pulmo  videbitur  oppressus  ;  sed  animadvertendum  est  ,  omnem 
dolorem  producere  talia  phaenomena  ,  quae  sensim  post  irritationem 

diminuunt  :  si  abscindatur  unus  ,  respiratio  fit  difficilis  in  ratione 
doloris  ,  sed  sensim  dissipatur ;  inde  sequitur  hunc  nervum  quidem 

functionibus  pulmonum  necessarium  esse  ,  at  functiones  pulmonales 

post  ejus  abscissionem  per  tempus  plus  minus  longum  continuare  j 

exinde  probatur  influentiam  illam  non  actualem  esse. 

Iufluentia  magni  sympathici  non  majoris  est  momenti  \  expe¬ 
rientiae  circa  hoc  punctum  institutae  probant  minorem  laesionem 
functionum  hujus  organi  ,  aut  si  perturbatae  sint ,  ab  universali  per¬ 
turbatione  deduci.  Atqui  dicere  possumus  influentiam  cerebri  in  pul¬ 
monem  directam  non  esse  ,  quare  aliae  sunt  quaerendae  causae  cessa¬ 
tionis  subitae  et  instantaneae  functionum  pulmonis ,  per  illas  cerebri. 

(  ) 

Quae  causae  inveniuntur  in  paralysi  musculorum  intercostalium  et 
diaphragmatis  ,  nervos  accipientes  immediate  a  cerebro  dependentes» 
Abscindatur  medulla  spinalis  inter  ultimam  vertebram  cervicalem  et 
primam  dorsalem  ,  musculi  intercostales  paralysi  afficiuntur,  et  res¬ 
piratio  per  musculum  diaphragmatis  interlinetur;  si  nervi  phrenici 
soli  abscindantur,  diaphragma  immobilis  fit  et  respiratio  per  mus¬ 
culos  intercostales  interlinetur,  in  utroque  casu  respiratio  per  tempus 
plus  minusve  longum  perstat  ,  sed  abscindatur  medulla  spinalis  cum 
phrenitico ,  illico  moritur  animal.  Atqui  mors  pulmonis  indirecte 
locum  habet. 

Cessante  actione  cerebri ,  cessat  illa  cordis . 

Ubi  cessat  functio  cerebri  ,  cor  uti  pulmo  directe  aut  indirecte 
moritur.  Cerebrum  directe  cum  corde  communicare  non  videtur,  quod 
cor  ,  uti  vidimus,  cerebri  functiones  intertinet.  Quod  assertum  expe¬ 
rientia  et  observatione  elucidabimus.  i.°  Omnis  irritatio  violens  turbas 
generales  in  vita  animali  producit ,  et  vita  organica  et  praecipue  cor 
in  statu  suo  naturali  permanet.  2.°  Omne  organum  directe  a  cerebro 
dependens  ,  voluntatis  imperio  subditum  est  ,  atqui  credimus ,  non 
obstante  observatione  Stahlii  ,  cor,  inter  illa  organa  non  reputandum 
esse  :  quid  enim  de  vita  fieret ,  si  nostro  libitu  motum  visceris , 
unde  vita  dependet,  suspendere  possemus? 

3.°  Omnis  compressio  massae  encephalicae  tali  modo  agit ,  ut  paralysi 
afficiat  musculos  voluntati  subditos ,  atqui  usquedum  affectio  sese  ad 
pectorales  non  extendat ,  actio  cordis  nullo  modo  diminuta  esse  videtur» 

Igitur  jam  jam  statuere  possumus,  sola  observatione  ducti,  non 


(  27  ) 

immediate  cordis  actionem  cessare.  Hisce  adjungemus  experientiam 
ut  effatum  nostrum  magis  stabiliamus. 

Si  diversis  modis  irritetur  cerebrum,  diversas  etiam  alterationes 
in  vita  animali  producimus  ,  cor  autem  constanter  sese  contrahit , 
usquedum  musculi  pectorales  intacti  permanent.  Hoc  experimentum , 
aliis  observationibus  supra  notatis  junctum,  nos  ad  sequentem  con¬ 
clusionem  ducit:  cordis  nempe  actionem  indirecte  cessare,  consequen¬ 
ter  causam  proximam  quserendam  esse  in  pulmone  ,  cujus  functiones, 

mechanicae  et  chemicae  interrumpuntur  per  paralysim  musculorum 

\ 

vitae  animali  subditorum  per  penetrationem  sanguinis  nigri  in  fibras 
musculares  cordis,  et  proinde  ejusdem  mortem. 

Cessante  actione  cerebri ,  cessat  actio  omnium  organorum , 

et  mors  generalis  locum  habet . 

Organa  omnia  in  duas  classes  dispescuntur,  alia  vitae  animalis, 
alia  vitae  organicae  ;  primo  intuitu  videmus,  quod  functiones  orga¬ 
norum  vitae  animalis  eo  momento  quo  cerebrum  obruitur  cessare  de¬ 
bent  ;  nam  omnes  ,  aut  directe  aut  indirecte  sedem  suam  in  hoc 
organo  inveniunt.  Illae  vitae  organicae  indirecte  moriuntur  ;  dantur 
igitur  intermedia  quorum  mors,  illam  vitae  organicae  determinat 
suntque  haec  ut  supra  vidimus ,  phaenomena  mechanica  respirationis, 
inde  extinctio  functionum  chemicarum  ,  circulatio  per  totum  corpus 
sanguinis  nigri  ,  virium  prostratio  et  tandem  mors.  Eadem  ratione 
mors  generalis  locum  habet ,  interim  ne  lectorem  benevolum  fati¬ 
gemus,  qui  facile  caeteris  ,  quae  a  me  non  disputata  sunt,  supplebit, 
a  repetitione  observationum  et  experientiarum  recedemus ,  quae  luce 
clarius,  mortem  generalem  post  illam  cerebri  indirecte  locum  ha¬ 
bere  ,  probant. 

TANTUM. 

/ 


(  ^8  )  . 

POSITIONES. 


i. 

Homo  sicut  flos  egreditur  et  conteritur  ,  fugit  velut  umbra  ,  et 
numquam  in  eodem  statu  permanet 

II. 

Vomitus  porrosus  ,  in  gastritide  ,  ut  plurimum  non  a  depravata 

bile ,  sed  a  secretione  perversa  membranae  mucosae  ,  dependet. 

III. 

Splen  degeneratum  vel  suppuratum  exscindi  nequit. 

IV. 

Splenis  inflammatio  acuta  et  primaria  exislere  potest. 

V. 

Pus  vera  secretione  producitur. 

VI. 


Morbi  non  eloquentia  ,  sed  remediis  curantur. 

VII. 

Distinguenda  est  inflammatio  a  simplici  irritatione. 

VIII. 

Enteritis  facile  distinguitur  a  doloribus  colicis  ?  rheumaticis  et 
volvulo. 

IX. 

A  turbato  sanguinis  circulo  ,  secretiones  perturbantur. 

X. 

Placenta  in  foetu  praecipuum  est  sanguiiicationis  organum. 

Imprimatur 
J.-L.  KESTELOOT. 

Tl,  t.  fac .  mecl.  Decanus. 

